CELEX: 32011R1183
Language: et
Date: 2011-11-14 00:00:00
Title: Nõukogu määrus (EL) nr 1183/2011, 14. november 2011 , millega muudetakse määrust (EÜ) nr 521/2008, millega luuakse kütuseelementide ja vesiniku valdkonna ühisettevõte

19.11.2011   
            
            
               ET
            
            
               Euroopa Liidu Teataja
            
            
               L 302/3
            
         NÕUKOGU MÄÄRUS (EL) nr 1183/2011,
   14. november 2011,
   millega muudetakse määrust (EÜ) nr 521/2008, millega luuakse kütuseelementide ja vesiniku valdkonna ühisettevõte
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikleid 187 ja 188,
   võttes arvesse Euroopa Komisjoni ettepanekut,
   olles edastanud seadusandliku akti eelnõu liikmesriikide parlamentidele,
   võttes arvesse Euroopa Parlamendi arvamust (1),
   võttes arvesse Euroopa Majandus- ja Sotsiaalkomitee arvamust
   Acting in accordance with a special legislative procedure,
   ning arvestades järgmist:
   
               (1)
            
            
               Kütuseelementide ja vesiniku valdkonna ühisettevõtte (edaspidi „FCH ühisettevõte”) moodustasid 30. mail 2008 nõukogu määruse (EÜ) nr 521/2008 (2) alusel selle asutajaliikmed, Euroopa kütuseelementide ja vesiniku ühise tehnoloogiaalgatuse tööstusrühmitus Aisbl (edaspidi „tööstusrühmitus”) ning komisjon.
            
         
               (2)
            
            
               Teadusrühmitus sai FCH ühisettevõtte liikmeks 14. juulil 2008. Nimetatud rühmitus aitab nii rahaliselt kui ka mitterahaliselt kaasa FCH ühisettevõtte eesmärkide saavutamisele. Teadusrühmituse liikmed võivad samal viisil kui tööstusrühmituse liikmed saada kasu saavutatud tulemustest, arvestades FCH ühisettevõtte konkreetset koosseisu, eeskirju ja laadi, tegevuse eesmärke ja haaret. Seetõttu on põhjendatud, et nii tööstusrühmituse kui ka teadusrühmituse mitterahalist panust lubatakse arvestada võrdväärse panusena.
            
         
               (3)
            
            
               Kuna teadusrühmitusest sai FCH ühisettevõtte liige, on asjakohane eeldada, et teadusorganisatsioonide (sealhulgas ülikoolide ja teaduskeskuste) mitterahalised panused vastavad liidu panusele määrusele (EÜ) nr 521/2008 lisatud FCH ühisettevõtte põhikirja (edaspidi „põhikiri”) tähenduses.
            
         
               (4)
            
            
               FCH ühisettevõte on tegutsenud üle kahe aasta ning selle aja jooksul on viidud lõpule täielik projektikonkursside korraldamise töötsükkel: konkursikutse avaldamine, ettepanekute hindamine, rahastamisläbirääkimised ja toetuslepingute sõlmimine. Kõnealusel ajavahemikul kogetu näitas, et FCH ühisettevõtte rahastamise ülemmäärasid tuli kõigi osavõtjate puhul oluliselt vähendada. Selle tulemusel kujunes osalemine FCH ühisettevõtte meetmetes esialgu eeldatust palju tagasihoidlikumaks.
            
         
               (5)
            
            
               Vastavalt põhikirjale kiitis juhatus määruse (EÜ) nr 521/2008 parandused heaks.
            
         
               (6)
            
            
               Kui kõikide tegevuses osalevate juriidiliste isikute mitterahalisi panuseid lubatakse arvestada võrdväärse panuse tegemisel, tähendaks see teadusrühmituse liikmesuse tunnistamist ja tõstaks rahastamistaset; samas peetaks endiselt kinni võrdväärse panuse aluspõhimõttest ja arvestataks vajadust kohaldada õiglast ja tasakaalustatud rahastamise vähendamist eri tüüpi osalejate jaoks.
            
         
               (7)
            
            
               FCH ühisettevõtte programmiameti (edaspidi „programmiamet”) jooksvad kulud tuleks katta ühisettevõtte kolmel liikmel. On asjakohane ette näha, et FCH ühisettevõtte kõikidel liikmetel on ühesugune maksegraafik.
            
         
               (8)
            
            
               Komisjonile tuleks võimaldada teatavat paindlikkust nende meetmete valimisel, mida ta võtab, kui tehtavad panused ei ole piisavad.
            
         
               (9)
            
            
               Praegu määratakse rahastamistase iga kord pärast saadud ettepanekute hindamist. Et programmist osavõtjatel oleks võimalik hinnata võimalikku rahastamist, peaks olema võimalik igas konkursikutses kindlaks määrata minimaalne rahastamise tase.
            
         
               (10)
            
            
               Määrust (EÜ) nr 521/2008 tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 521/2008 muudetakse järgmiselt.
   
               1)
            
            
               Artikli 6 lõige 2 asendatakse järgmisega:
               „2.   FCH ühisettevõttel võib olla oma siseauditi üksus.”
            
         
               2)
            
            
               Lisa muudetakse vastavalt käesoleva määruse lisale.
            
         Artikkel 2
   Olenemata määruse (EÜ) nr 521/2008 lisa artikli 12 lõikest 3, ei mõjuta käesolev muutmismäärus õigusi ega kohustusi, mis tulenevad toetuslepingutest ja muudest lepingutest, mis FCH ühisettevõte on sõlminud enne käesoleva määruse jõustumist. Eelkõige ei mõjuta see neis sätestatud rahastamise ülempiire.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Käesoleva määruse lisa punkti 2 alapunkti a kohaldatakse siiski alates 14. juulist 2008.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. november 2011
      
         
            Nõukogu nimel
         
         
            eesistuja
         
         M. SAWICKI
      
   
   
      (1)  13. septembri 2011. aasta arvamus (Euroopa Liidu Teatajas seni avaldamata).
   
      (2)  ELT L 153, 12.6.2008, lk 1.
   
      LISA
      Määruse (EÜ) nr 521/2008 lisas esitatud Euroopa kütuseelementide ja vesiniku ühise tehnoloogiaalgatuse tööstusrühmituse põhikirja muudetakse järgmiselt.
      
                  1.
               
               
                  Artiklit 2 muudetakse järgmiselt:
                  
                              a)
                           
                           
                              lõike 2 esimene ja teine taane asendatakse järgmisega:
                              
                                          „—
                                       
                                       
                                          tagab, et tema käesoleva põhikirja artikli 12 kohane panus FCH ühisettevõtte vahenditesse tehakse FCH ühisettevõtte jooksvatest kuludest 50 % katva rahalise ettemaksuna ning kantakse FCH ühisettevõtte eelarvesse kokkulepitud osamaksetena;
                                       
                                    
                                          —
                                       
                                       
                                          tagab, et tööstuse panus FCH ühisettevõtte rahastatavasse TTAsse koos muude osalejate panustega oleks vähemalt võrdne liidu panusega”;
                                       
                                    
                        
                              b)
                           
                           
                              lõike 3 teise lõigu neljas taane asendatakse järgmisega:
                              
                                          „—
                                       
                                       
                                          tagab, et tema käesoleva põhikirja artikli 12 kohane panus FCH ühisettevõtte vahenditesse tehakse FCH ühisettevõtte jooksvatest kuludest 1/12 katva rahalise ettemaksuna ning kantakse FCH ühisettevõtte eelarvesse kokkulepitud osamaksetena.”
                                       
                                    
                        
            
                  2.
               
               
                  Artiklit 12 muudetakse järgmiselt:
                  
                              a)
                           
                           
                              lõige 3 asendatakse järgmisega:
                              „3.   FCH ühisettevõtte töökulud kaetakse liidu rahalise panuse ning ühisettevõtte tegevuses osalevate juriidiliste isikute mitterahaliste panustega. Osalevate juriidiliste isikute panus on vähemalt samaväärne liidu rahalise panusega.
                              Tulusid käsitletakse vastavalt osavõtueeskirjadele, mis on sätestatud otsuses nr 1982/2006/EÜ.
                              Käesolevat sätet kohaldatakse alates kuupäevast, mil teadusrühmitus sai FCH ühisettevõtte liikmeks.”;
                           
                        
                              b)
                           
                           
                              lõike 7 teine ja kolmas lõik asendatakse järgmisega:
                              „Kui hindamisel tehakse kindlaks, et osalevate juriidiliste isikute mitterahalise panuse suurus ei ole piisav, võib komisjon järgmisel aastal vähendada oma panust.
                              Kui hindamisel tehakse kindlaks, et kahel järjestikusel aastal ei ole osalevate juriidiliste isikute mitterahalise panuse suurus piisav, võib komisjon teha nõukogule ettepaneku FCH ühisettevõte lõpetada.”
                           
                        
            
                  3.
               
               
                  Artiklile 15 lisatakse järgmine lõige:
                  „4.   Juhatus võib otsustada määrata kindlaks iga projektikonkursi minimaalse rahastamise taseme iga osavõtjakategooria jaoks.”